  Туспуктэм: Григорий Фомин Наталия Сильвестрова Удмуртиын 2023-тӥ ар кутсконысен 9 сюрс 530 нылпи вордскиз. Россиысь акушерствоя, гинекологияя но перинатологияя В. И. Куликов нимо эм эскерон йӧскалык центрысь ӧнерчиос арня котыр элькунын ужазы но пинал вайыны юрттон службалэсь ужамзэ вылӥ пусйизы. Со сярысь улосвылысь тазалыкез утёнъя министрлэсь ужзэ быдэсъясь Сергей Багин телеграм-каналаз ивортӥз. « Удмуртиын туннэ нылпи кулон лыд Россияя шоро-куспо возьматэтлэсь кык поллы ӧжыт. Нош асьме Перинатальной центрмылэсь ужзэ ужъюлтошъёсмы россиысь тужгес но усто практикаос пӧлын ӵектыны дась » Сергей Багин, Удмуртиысь тазалыкез утёнъя министрлэсь ужзэ быдэсъясь Министрлэсь ужзэ быдэсъясь егит акушер-гинекологъёсты удысэ кысконлэсь кулэкылсэ пусйиз. Озьы ик нылкышно консультациосты выльдонъя, нылпи куштон (аборт) учыръёсты кулэстонъя но кылдытэтлэсь (плод) патологиоссэ дырыз дыръя шараянъя ужпумъёсты вераз. Тодэ вайытом, Удмуртиысь эмъяськонниосы кык толэзь ӵоже 300-лэсь трос егит ӧнерчиос лыктӥзы. Тегъёс: нылпиос вордскемъёс Удмуртия  